《梅花》
宋代·葛天民

寄远含芳别陇头，胡沙漠漠去无休。
谁招青冢千年魄，散作黄昏万斛愁。
画角霜清肠屡断，花光墨淡影空留。
年年最忆前村夜，一段孤明雪亦羞。

作者简介：葛天民，字无怀，越州山阴（浙江绍兴）人，徙台州黄岩（今属浙江）曾为僧，，字朴翁，其后返初服，居杭州西湖。与姜夔、赵师秀等多有唱和。其诗为叶绍翁所推许，有《无怀小集》。